
PëR PëRCAKTIMIN E TARIFAVE Në SEKTORIN E PYJEVE

Me propozimin e Drejtorisë së Përgjithshme të Pyjeve, Këshilli i Ministrave,

V E N D O S I:

1. Tarifat e shitjes së lëndës së drurit në këmbë për parcelat, pjesët ekonomike ose ekonomitë pyjore ku ka rrugë automobilistike, të jenë sipas pasqyrës nr.1 që i bashkëngjitet këtij vendimi. Për llojet ah, lis, pishë e bredh këto tarifa i përkasin bonitetit të tretë të pyllit.
2. Për bonitetin e parë dhe të dytë të llojeve ah, lis, pishë e bredh vlefta e tarifës rritet me 30 për qind kundrejt vleftës së tarifës së bonitetit të tretë, kurse për bonitetin e katërt e të pestë vlefta e tarifës ulet me 10 për qind kundrejt asaj të bonitetit të tretë. Për llojet e tjera drusore tarifat janë të pandryshueshme.
3. Për parcelat, pjesët ekonomike ose ekonomitë pyjore, ku mungojnë rrugët automobilistike, për investimet që do të kryhen për shfrytëzimin e tyre nga ndërmarrjet shtetërore me mjetet financiare nga burimet e tyre të brendshme, nga personat fizikë vendas a të huaj, sipas raportit lekë-investime që do të kryhen për 1 m3 lëndë punimi në këmbë, do të bëhet korrektimi i tarifave bazë për çdo bonitet si më poshtë:
- Për raportin deri 100 lekë investime për 1 m3 lëndë me koeficientin 0.9.
- Për raportin 101-200 lekë investime për 1 m3 lëndë me koeficientin 0.8.
- Për raportin mbi 201 lekë investime 1 m3 lëndë me koeficientin 0,7.
Këto tarifa janë të njëjta edhe me shoqëritë e përbashkëta, personat fizikë ose juridikë të huaj.
4. Shitja e lëndës në këmbë do të bëhet me ankand, duke pasur si pikënisje tarifat e përcaktuara në pasqyrën nr.1 që i bashkëngjitet këtij vendimi.
5. Tarifat për shpyllëzimet e miratuara në fondin pyjor janë sipas pasqyrës nr.3 i bashkëngjitet këtij vendimi.
6. Tarifat për përdorimin e pyjeve ose pjesëve të pyjeve për qëllime pushimi, shëndetësore e turizmi janë sipas pasqyrës nr. që i bashkëngjitet këtij vendimi.
7. Tarifat për shpërblimin e dëmeve të shkaktuara në fondin pyjor janë sipas pasqyrës nr.5 që i bashkëngjitet këtij vendimi.
8. Çdo dispozitë tjetër që bie në kundërshtim me këtë vendim, shfuqizohet.

Ky vendim hyn në fuqi menjëherë.

